section_heading: Materijali i metode oblikovanja
paragraph_text: U izradi nakita upotrebljavaju se drago kamenje, dukati, ali i drugi skupocjeni predmeti koji se uglavljuju u okvir od plemenitih metala. Slitine svih poznatih metala rabljene su i u izradi nakita, primjerice bronca koju se upotrebljavalo u doba Rimljana. Fini suvremeni nakit često je u cijelosti ili djelomice izrađen od zlata, bijelog zlata, platine, paladija, srebra ili titanija. Većina američkog ili europskog zlatnog nakita izrađena je od slitina zlata čija se čistoća nekoć izražavala u karatima, a danas u tisućinkama. U SAD-u zlatni nakit mora sadržavati najmanje 10 karata zlata (to jest 41,5 % čistog zlata), ali u Engleskoj je najniža dozvoljena finoća 9 karata, a oznaka se sastoji od brojke i velikog slova K. Kvalitetnije vrste zlatnih slitina sadrže 14 (585 tisućinki), to jest 18 karata zlata (750 tisućinki), ali u Indiji i Aziji te na srednjem istoku i u Africi rabi se i zlato finoće 22 karata.